Eesti Terviserajad SA juhi Assar Jõepera sõnul on teeb saabunud talveilm rõõmu igale suusahuvilisele. “Tänu viimastel päevadel sadanud rohkele lumele ja rajameistrite tublile tööle on enamus terviseradadest üle Eesti talvevormis – valdavalt saab sõita vabatehnikas ning paljul radadel on sisse pressitud ka klassikajäljed.”
#000001
Jõepera lisas, et suurt suusatamise huvi peegeldab nii radade külastusstatistika kui ka terviseradade veebilehe külastuste kiire kasv. “Alates esimesest lumesajust otsitakse terviserajad.ee veebist ajakohast infot radade seisukorra kohta – kus saab sõita vabatehnikas, kuhu võib minna juba uuema suusaga, kuhu on pressitud klassikajälg. Anname terviseradade rajameistritega parima, et rajainfo terviserajad.ee veebilehel oleks võimalikult värske,” lisab Jõepera.
#000002
Valgehobusemäe Suusa- ja Puhkekeskuses saab klassika ja uisutehnikas sõita 3 ja 5 km radadel ning samuti sõita Valgehobusemäe ja Aegviidu vahelisel presidendirajal. Aegviidu, Pukimäe 5,5 km suusarajal ning Kõrvemaa Matka- ja Suusakeskuse ringidel saab sõita vabatehnika suusaga.
#000004
Läänemaal saab hea suusaga vabatehnikas sõita Paliveres kuni 6 km rajal. Hiiumaal Paluküla terviserajal saab aga sõita nii klassikat kui ka vabatehnikat kuni 2,7 km rajal. Saaremaal võib sõita uisutehnikas Pöide terviserajal kuni 8 km lõigul, 1-2 km radadel Kuressaare Tervisepargi ning Kudjape-Upa terviserajal.
#000008
Põlvamaal on väga head suusaolud Mammaste spordikeskuses, kus on sees nii vabatehnika kui klassikajäljega suusarajad. Saverna terviserada nagu ka Tartu Maratoni saab hetkel veel läbida vabas tehnikas.
#000010
Kõige kohevam lumekate on Pärnumaal ja parimad suusaolud Jõulumäel ning Reiu-Raeküla radadel, kus saab kõikidel ringidel sõita nii uisu- kui klassikatehnikas. Suusatada saab ka Sindi terviseradadel, Pärnu-Jaagupi Kultuuri- ja Spordipargis ja kõikidel teistel radadel, kus lumekatet on vähegi suudetud kokku pressida.
#000011
Raplamaal on kõige paremad suusatamisolud Järvakandi terviserajal, kus on 1-3 km pikkuses sees nii klassika kui uisutehnika rajad. Vabatehnikas saab sõita ka Pirgu terviserajal, Rapla, Kaiu, Märjama ja Paluküla Hiiemäe terviserajal.
#000012
Valgamaal saab klassikat sõita Kääriku, Kekkose ja Tehvandi radadel ning samuti ka Tõrvas. Legendaarne Tartu maratoni rada Otepäält Elvasse on vabatehnikaks väga heas korras, nädalavahetusel ajab rajameister Assar Kütt sisse esimest korda ka klassikajäljed. Teistes paikades, Pedeli suusarajal ning Hummuli terviserajal tasub pigem sõita vabas stiilis.
#000014
Viljandimaal on klassikajälg sisse aetud Saarepeedi terviserajal 1,8 km pikkusele lõigule. Nauditavad suusaolud on ka Abja-Paluoja terviserajal, Holstre-Polli suusaradadel, terviserajal ümber Viljandi järve, Karksi-Nuia Sokaoru rajal ning Päri terviserajal.
#000015
Võrumaal on klassika ja uisutehnika rajad sees Haanja Puhke- ja Spordikeskuse kõikidel radadel, Võru-Kubijal ning Värska terviserajal. Haanja maratoni raja ettevalmistavad tööd käivad ja rajameister Timo Palo sõnul proovitakse osaline (21 km) pikkune ring nädalavahetusel sisse ajada. Lund on rohkelt ja esialgu jääb rada kindlasti pehme. Suusarajad on avatud ka kõikidel teistel Võrumaa terviseradadel.
#000016
Enne rajale suundumist vaata endale sobiva suusaraja infot terviserajad.ee veebilehelt.
#000017